Source: http://slideflix.net/doc/1701737/nevatien-suunnittelualueen-maank%C3%A4ytt%C3%B6selvitys-jarkko-niska
Timestamp: 2019-01-20 06:08:54+00:00
Document Index: 11508611

Matched Legal Cases: ['kko ', 'kko ', 'kko ', 'kko ', 'kko ', 'kko ']

NEVATIEN SUUNNITTELUALUEEN MAANKÄYTTÖSELVITYS Jarkko Niska
Download NEVATIEN SUUNNITTELUALUEEN MAANKÄYTTÖSELVITYS Jarkko Niska
Jarkko Niska
NEVATIEN SUUNNITTELUALUEEN
MAANKÄYTTÖSELVITYS
Nevatien alueen maankäyttöselvitys
Opinnäytetyö tehtiin Vaasan kaupungin kaavoituksen toimeksiannosta. Vaasassa
on tehty vuodesta 2008 maisemarakenteeseen perustuvia maankäyttöselvityksiä.
Selvitys tarjoaa Nevatien alueesta tarkempaa pohjatietoa suunnittelutarveratkaisujen käsittelyä ja arviointia sekä tulevia maankäytön suunnitelmia varten.
Maankäyttöselvitys koostuu kahdesta osasta, maisemarakenneanalyysistä ja selvityksen perusteella laaditusta maankäyttöehdotuksesta. Maisemarakenneanalyysissä tutkitaan alueen elotonta luontoa, elollista luontoa ja rakennettua ympäristöä.
Analyysi paljastaa maiseman perusrungon, joka luo perusedellytykset ja sitä kautta lähtökohdat suunnittelutyölle. Menetelmän avulla selvitetään luontoperustaan
tukeutuvan maankäytön reunaehdot, joihin tukeutuen on mahdollista suunnitella
alueen viheraluejärjestelmä sekä maankäyttöehdotus.
Työn tuloksena saatiin maankäyttöehdotus, jossa on osoitettu täydennysrakentamiseen soveltuvat alueet, uudet katujärjestelyt, viheralueiden sijoittumien sekä
hulevesien käsittelyyn soveltuvat paikat.
maisemarakenne, maankäyttöehdotus, maisema, viheraluejärjestelmä
Land Use Report Based on Landscape Structure
This thesis was made as an assignment for the land use planning debarment of
Vaasa. The land use report based on the landscape structure have been made in
Vaasa since 2008. The report provides a detailed information on the Nevatie area
for its future processing and evaluation.
This thesis consists of a land use report and a land use proposal, which is based on
the land use report. The land use report researches the abiotic and biotic nature as
well as the built environment of the research area. The frame of the landscape
came out in the analysis and it can be used as a starting point for the design work.
The green area system was made as a result of the land use report.
The result of the thesis was a land use proposal which points out the areas suitable
for complementary construction, new road systems, green area system as well as
placement of storm water treatment suitable places.
land use report, green area system, storm water, land use proposal
MAANKÄYTTÖ JA KAAVOITUS ................................................................ 7
2.1 Yleistä ....................................................................................................... 7
2.2 Valtakunnalliset alueidenkäyttötavoitteet ................................................. 7
2.3 Maakuntakaava ......................................................................................... 7
2.4 Yleiskaava ................................................................................................. 8
2.5 Asemakaava .............................................................................................. 8
2.6 Suunnittelutarveratkaisu ........................................................................... 9
SELVITYSALUE........................................................................................... 10
3.1 Yleiskuvaus ............................................................................................. 10
3.2 Suunnittelutilanne ja maanomistus ......................................................... 12
3.2.1 Suunnittelutilanne ....................................................................... 12
3.2.2 Maanomistus ............................................................................... 14
MAISEMARAKENNE .................................................................................. 15
4.1 Maisemarakenneteoria ............................................................................ 15
4.1.1 Maisemarakenteen pelkistäminen ............................................... 16
4.2 Nevatien selvitysalueen maisemarakenne............................................... 17
4.3 Maisemarakenteen rikastaminen ............................................................. 21
4.3.1 Eloton luonto ............................................................................... 21
4.3.2 Elollinen luonto ........................................................................... 28
4.4 Rakennettu ympäristö ............................................................................. 31
MAANKÄYTTÖEHDOTUS ......................................................................... 33
5.1 Maankäytön reunaehdot .......................................................................... 33
5.2 Maankäyttöehdotuksen viheraluejärjestelmä .......................................... 34
5.3 Maankäyttöehdotuksen täydennys- ja uudisrakentaminen ..................... 36
YHTEENVETO ............................................................................................. 40
Kuva 1. Nevatien selvitysalue Vaasan peruskartalla
Kuva 2. Nevatien selvitysalue Vaasan opaskartalla.
Kuva 3. Nevatien selvitysalue vuoden 2011 ilmakuvassa.
Kuva 4. Ote Vaasan yleiskaavasta.
Kuva 5. Nevatien selvitysalueen maanomistuskartta.
Kuva 6. Nevatien maisemarakenne.
Kuva 7. Onkilahden – Pukinjärven laakson maisemarakenne.
Kuva 8. Nevatien selvitysalueen topografia.
Kuva 9. Nevatie kulkee tasaisessa ja avoimessa laaksossa.
Kuva 10. Lohkareet ja kiviröykkiöt rikastuttavat selänteitä.
Kuva 11. Nevatien selvitysalueen maaperäkartta.
Kuva 12. Onkilahden – Pukinjärven laakson vedenvalunta.
Kuva 13. Nevatien selvitysalueen vesiolot.
Kuva 14. Nevatien selvitysalueen luontokartoitukset.
Kuva 15. Nevatien selvitysalueen rakennettua ympäristöä.
Kuva 16. Nevatien selvitysalueen rakennettu ympäristö.
Kuva 17. Suunnittelun reunaehdot.
Kuva 18. Viheraluejärjestelmä .
Kuva 19. Maankäyttöehdotus.
Nevatien maankäyttöselvitys tehtiin Vaasan kaavoituksen toimeksiannosta opinnäytetyönä. Vaasassa on tehty vuodesta 2008 samankaltaisia maisemarakenteeseen perustuvia maankäyttöselvityksiä. Selvitykset tehdään asemakaavoittamattomille uudis- ja täydennysrakennusalueille palvelemaan suunnittelutarveratkaisujen arviointia ja käsittelyä sekä tulevia maankäytön suunnitelmia.
Selvittämällä maisemarakenteen eri osatekijät (eloton luonto, elollinen luonto ja
rakennettu ympäristö) voidaan ennakoida ja arvioida maisemassa jatkuvasti tapahtuvaa muutosten sarjaa. Selvityksellä voidaan ohjata rakentaminen niille soveltuville alueille, jotka kestävät muutoksia ja jossa asuminen on viihtyisää, taloudellista ja ekologisesti kestävää. Lisäksi selvityksellä paikallistetaan maiseman äärialueet ja reunaehdot. Näiden pohjalta laaditaan alueen viheraluejärjestelmä. Tuloksena saadaan alueelle maankäyttöehdotus, jossa on toimiva ja kestävän kehityksen mukainen elinympäristö.
Selvitysalueen maisemarakenne tutkittiin karttatulkintana. Alueelta tehtiin erilaisia karttaselvityksiä, jotka perustuvat Vaasan paikkatietoyksikön aineistoihin.
Selvitysten perusteella tehtyjä havaintoja varmennettiin maastokäynneillä, ja kokouksissa Vaasan kaupungin kaavoittajien kanssa. Työssä käytetään maisemarakenneteoriaan (mm. Panu 1998; Rautamäki 1989) perustuvaa lähestymistapaa.
Selvitysalueen aineisto koostuu pääosin kirjallisista lähteistä, paikkatiedosta sekä
kartta- ja kuva-aineistosta. Kaavaselostukset, luontoselvitykset ja Vaasan kaupungin paikkatietoaineisto olivat myös tulkinnan kannalta tärkeitä lähteitä.
Maankäyttöselvityksen rakenne: Ensimmäiseksi käydään läpi selvitysalueen
suunnitteluun vaikuttavat kaavatasot lain näkökulmasta. Seuraavana luodaan
yleiskuvaus suunnittelualueeseen sekä kerrotaan sen suunnittelutilanteesta ja
maanomistuksesta. Tämän jälkeen selvitysalue käydään läpi maisemarakenneanalyysin avulla. Siinä tarkastellaan alueen elotonta ja elollista luontoa sekä rakennettua ympäristöä. Lopuksi tarkastellaan maisemarakenneselvityksen pohjalta laadittua maankäyttöehdotusta, ja luodaan yhteenveto selvityksen tuloksista.
Alueidenkäytön suunnittelun lähtökohtana on maankäyttö- ja rakennuslaki
(MRL). Lain yleinen tavoite on järjestää alueiden käyttö ja rakentaminen niin, että
siinä luodaan edellytykset hyvälle elinympäristölle sekä edistetään ekologisesti,
taloudellisesti, sosiaalisesti ja kulttuurisesti kestävää kehitystä. (MRL 132/1999, 1
Kaavaa laadittaessa tulee suunnittelun perustua riittäviin tutkimuksiin ja selvityksiin. (mm. ympäristövaikutukset, mukaan lukien yhdyskuntataloudelliset, sosiaaliset, kulttuuriset ja muut vaikutukset). Selvitykset on tehtävä koko siltä alueelta,
jolla kaavalla voidaan arvioida olevan olennaisia vaikutuksia. (MRL 132/1999, 9
Seuraavassa kuvataan eri kaavatasot, jotka vaikuttavat selvitysalueen arviointiin ja
2.2 Valtakunnalliset alueidenkäyttötavoitteet
Valtakunnallisista alueidenkäyttötavoitteista päättää valtioneuvosto. Tavoitteet
koskevat asioita joita ovat muun muassa aluerakenne, tie- ja energiaverkot, kulttuuri- ja luontoperintö, ekologinen kestävyys ja ympäristöhaitat. (MRL 132/1999,
22–23 §)
2.3 Maakuntakaava
Maakuntakaava sisältää yleispiirteisen suunnitelman alueiden käytöstä maakunnassa tai sen osa-alueella (MRL 132/1999, 4 §). Maakunnan suunnittelussa otetaan huomioon valtakunnalliset tavoitteet sovittaen ne yhteen alueiden käyttöön
liittyvien maakunnallisten ja paikallisten tavoitteiden kanssa. Kaavassa esitetään
alueiden käytön ja yhdyskuntarakenteen periaatteet ja osoitetaan maakunnan kehittämisen kannalta tarpeellisia alueita. (MRL 132/1999, 25 §)
Maakuntakaavan laatimisesta ja muusta maakunnan suunnittelusta huolehtii maakuntaliitto (MRL 132/1999, 26 §).
2.4 Yleiskaava
Yleiskaavassa osoitetaan alueiden käytön pääpiirteet kunnassa (MRL 132/1999, 4
§). Kaavan tarkoituksena on kunnan tai sen osan yhdyskuntarakenteen ja maankäytön yleispiirteinen ohjaaminen sekä toimintojen yhteen sovittaminen. Yleiskaava voidaan laatia myös maankäytön ja rakentamisen ohjaamiseksi määrätyllä
alueella. (MRL 132/1999, 35 §)
Yleiskaavaa laadittaessa on maakuntakaava otettava huomioon. Lisäksi huomioon
on otettava muun muassa yhdyskuntarakenteen toimivuus, taloudellisuus ja ekologinen kestävyys. Myös liikenne sekä vesi-, energia- ja jätehuolto on järjestettävä
ympäristön luonnonvarojen ja talouden kannalta kestävällä tavalla. Rakennetun
ympäristön, maiseman ja luonnonvarojen vaaliminen sekä virkistykseen soveltuvien alueiden riittävyys on varmistettava. (MRL 132/1999, 39 §)
2.5 Asemakaava
Asemakaavassa osoitetaan kunnan osa-alueen käytön ja rakentamisen järjestäminen. (MRL 132/1999, 4 §)
Asemakaava laaditaan osoittamaan tarpeelliset alueet eri tarkoituksia varten ja ohjamaan rakentamista ja maankäyttöä paikallisten olosuhteiden, kaupunki- ja maisemakuvan, hyvän rakentamistavan, olemassa olevan rakennuskannan käytön
edistämisen ja kaavan muun ohjaustavoitteen edellyttämällä tavalla. (MRL
132/1999, 50 §)
Asemakaavaa laadittaessa on maakuntakaava ja oikeusvaikutteinen yleiskaava
otettava huomioon. Kaava on laadittava siten, että sillä luodaan edellytykset terveelliselle, turvalliselle ja viihtyisälle elinympäristölle, palvelujen alueelliselle
saatavuudelle ja liikenteen järjestämiselle. Rakennettua ympäristöä ja luonnonympäristöä tulee vaalia eikä niihin liittyviä erityisiä arvoja saa hävittää. Kaavoitettavalla alueella tai sen lähiympäristössä on oltava riittävästi puistoja tai mui-
ta lähivirkistykseen soveltuvia alueita. Asemakaavalla ei saa aiheuttaa kenenkään
elinympäristön laadun sellaista merkityksellistä heikkenemistä, joka ei ole perusteltua. (MRL 132/1999, 53 §)
2.6 Suunnittelutarveratkaisu
Suunnittelutarvealueella tarkoitetaan aluetta, jonka käyttöön liittyvien tarpeiden
tyydyttämiseksi on syytä ryhtyä erityisiin toimenpiteisiin, kuten teiden, vesijohdon tai viemärin rakentamiseen taikka vapaa-alueiden järjestämiseen (MRL
132/1999, 16 §).
Rakennusluvan myöntäminen suunnittelutarvealueella edellyttää, että rakentaminen ei aiheuta haittaa kaavoitukselle tai alueiden käytön muulle järjestämiselle.
Lisäksi se ei aiheuta haitallista yhdyskuntakehitystä, ja rakentaminen on sopivaa
maisemalliselta kannalta eikä vaikeuta erityisten luonnon- tai kulttuuriympäristön
arvojen säilyttämistä eikä virkistystarpeiden turvaamista. (MRL 132/1999, 137 §)
Asemakaava-alueen ulkopuolella rakennuspaikan soveliaisuutta harkittaessa on
muun muassa huomioitava tulvan, sortuman ja vyörymän vaara. Rakennuspaikan
koko on oltava vähintään 2000 neliömetriä. Lisäksi rakennukset on voitava sijoittaa riittävälle etäisyydelle kiinteistön rajoista, yleisistä teistä ja naapurin maasta.
(MRL 132/1999, 116 §)
Nevatien selvitysalue sijaitsee noin kuuden kilometrin päässä Vaasan keskustasta
pohjoiseen. Selvitysalue rajautuu idässä Singsbyntien itäpuolen asutukseen, lännessä Nevatien länsipuolen asutukseen ja pohjoisessa Vaasan ja Mustasaaren rajaan. Alueen pinta-ala on noin 60 hehtaaria. Nevatien selvitysalueen eteläpuolella
on Pukinjärven asuinalue, joka sijaitsee noin kilometrin päässä selvitysalueesta.
Selvitysalueen asutus on keskittynyt Neva- ja Singsbyntien varrelle. Tiet kulkevat
laaksoja myötäillen. Nevatie sijaitsee alavalla laaksopainanteella, jossa maisemaa
hallitsevat avarat pellot. Singsbyntie kulkee kasvillisuuden peittämässä ojalaaksossa. Teiden väliin jäävä alue on pääosin metsäistä selännettä. Vaasan ja Mustasaaren rajan tuntumassa sijaitsee sähkölinja (kuva 16).
Kuva 1. Nevatien selvitysalue Vaasan peruskartalla.
3.2 Suunnittelutilanne ja maanomistus
Selvitysalue sijaitsee Vaasan kokonaisyleiskaavan 2030 suunnittelualueella.
Yleiskaava saanee lainvoiman vuoden 2014 aikana. Alueella ei ole asemakaavaa.
Selvitysalueella on maakuntavaltuuston 29.9.2008 hyväksymä ja ympäristöministeriön 21.12.2010 vahvistama maakuntakaava. Maakuntakaavassa on suunnittelumääräys Vaasan seudulle. Vaasan asemaa valtakunnan osakeskuksena tulee
edistää. Vaasan kaupunkiseudulla kasvu tulee kohdistaa ensisijaisesti kaupunki- ja
kuntakeskuksiin sekä alakeskuksiin. Näissä kaupunki- ja taajamarakennetta tulee
täydentää ja eheyttää. Uudet asuntoalueet tulee sijoittaa joukkoliikenteen kannalta
edullisesti. Maankäytön suunnittelussa tulee kehittää kuntarajojen ylittävää yhteistyötä. (Pohjanmaan liitto, 2008)
Vaasan kokonaisyleiskaava 2030 hyväksyttiin kaupunginhallituksessa 13.12.2011.
Yleiskaava-alue kattaa koko Vaasan alueen saaristoa ja entistä Vähääkyröä lukuun
ottamatta. Lainvoiman saadessa yleiskaava korvaa aiemmin hyväksytyt osayleiskaavat.
Yleiskaavassa Nevatien suunnittelualue on pääasiassa osoitettu pientalovaltaiseksi
asuntoalueeksi (AP). Alueelle on osoitettu myös virkistysalue (V). Alueen eteläosassa on maakunnallisesti arvokasta rakennettua kulttuuriympäristöä (sk2). Alueen itäosassa selvitysalue rajautuu maa- ja metsätalous-/virkistysalueeseen (M/V).
Lisäksi Vaasan ja Mustasaaren rajan tuntumaan on osoitettu Alskatin- ja Kokkolantien välinen kehäväylä.
Pientalovaltainen asuntoalue (AP) varataan pääosin asuinpientaloille. Alueelle saa
sijoittaa myös ympäristöhäiriötä aiheuttamattomia palvelu- ja työpaikka toimintoja. (Yleiskaava 2030)
Virkistysalue (V) varataan yleiseen virkistys- ja ulkoilukäyttöön. Alueella on sallittua virkistystä ja ulkoilua palveleva rakentaminen. Alue on ensisijaisesti luonnonmukaisena säilytettävä tai sellaiseksi rakennettava viheralue, jonka rakentamis- ja huoltotoimenpiteet määritellään MRA 46 §:n mukaisessa puistosuunnitelmassa. (Yleiskaava 2030)
Maa ja metsätalousvaltainen alue (M) varataan pääasiassa maa- ja metsätalouden
harjoittamiseen. Alueelle voidaan rakentaa maa- ja metsätalouskäyttöön tarkoitettuja rakennuksia ja rakennelmia. Alue on pääosin metsää.
Kulttuuriympäristön kannalta maakunnallisesti tai paikallisesti arvokaan alueen
(sk2) rakennusperintöä vaalitaan pitämällä alue tarkoituksenmukaisessa käytössä.
Alueella oleva rakennustaiteellisesti tai kulttuurihistoriallisesti arvokas rakennuskanta säilytetään. Alueelle rakennettaessa tai aluetta muilla tavoin muuttaessa
huolehditaan sen erityisten arvojen säilymisestä. Alueen rajaukset ja maankäyttöperiaatteet määritellään tarkemmilla suunnitelmilla. (Yleiskaava 2030)
Suurin osa selvitysalueesta on yksityisessä omistuksessa. Vaasan kaupunki omistaa maata selvitysalueen pohjoisosasta noin 4,5 hehtaaria. Lisäksi selvitysalueen
itäosassa, Långstrandin laaksopainanteessa on kaupungin maata noin 4,4 hehtaaria. Ulkopuolisille vuokrattuja kaupungin maita ei alueella ole.
Alueen tuleva maankäyttö määritellään eri kaavatasoilla. Maankäytön suunnittelussa tulisi ennakoida riittävän tarkasti muutoksia sekä arvioida niiden vaikutus
luonnonoloihin ja maisemaan. Valitsemalla kullekin toiminnolle siihen parhaiten
soveltuva maastokohta vältytään vaikeilta tai korjaamattomilta vaurioilta. Vähäiselläkin panoksella suunnittelun alkuvaiheessa voitaisiin välttää monet luonnon
kannalta turhat haitat sekä etsiä keinot väistämättömien haittojen minimoimiseksi.
Tällä säästetään toteutuksen ja aluehoidon kustannuksissakin. (Rautamäki 1989,
4.1 Maisemarakenneteoria
Maisemarakenne on maiseman muutosta aiheuttavien luontotekijöiden rakenteellinen kokonaisuus, jonka perusosia ovat maasto, eloton luonto ja elollinen luonto
sekä kulttuurisysteemit. (Panu 1998, 10)
Elottoman luonnon osatekijät ovat kallio- ja maaperä, vesi ja ilmasto. Elollisen
luonnon osatekijöihin kuuluu eläimistö ja kasvit. Ihmisen kehittämät ympäristöt
ovat kulttuurisysteemejä. Ne vaikuttavat voimakkaasti maisemaan ja niitä voidaan
tarkastella omana kokonaisuutena. (Lustila 2010, 11)
Maisemarakenneselvitys jaetaan kahteen päävaiheeseen: maisemarakenteen pelkistämiseen ja maisemarakenteen rikastamiseen. Ensimmäisessä vaiheessa eli
maisemarakenteen pelkistämisessä tarkastellaan luonnon elottoman osatekijöiden
kokonaisuutta. Toisessa vaiheessa, maisemarakenteen rikastamisessa eritellään
maisemarakenteen kokonaisuuden perusosia; maastoa, elottomanluonnon osatekijöitä, elollista luontoa ja kulttuurisysteemejä. (Panu 1998, 30, 41)
Maisemarakenteen pelkistäminen
Maankäytön suunnittelun on aina tukeuduttava paikan luontoperustaan. Luontoperusta muodostuu maiseman perusrakenteesta: elottomasta ja elollisesta luonnosta
sekä kulttuurisysteemeistä. Peruskarttatulkintaan perustuva maisemarakenteen
pelkistäminen paljastaa maiseman perusrungon. Pelkistäminen luo perusedellytykset ja sitä kautta lähtökohdat suunnittelutyölle. Perusrunko muodostuu kolmesta maiseman päävyöhykkeestä: selänteistä ja laaksoista sekä niiden väliin jäävistä rinteistä. (Panu 1998, 30; Lustila 2011, 10)
Selänteet ovat maisemarakenteen ylin äärialue, joka muodostuu kallioperästä ja
sitä peittävästä moreenista, sorasta ja hiekasta. Ne toimivat pohjaveden pääasiallisina muodostumisalueina sekä pintavesien lähtöalueina ja vedenjakajina. Tämä
äärialue on heikosti uusiutuvaa aluetta joka, soveltuu huonosti rakentamiseen.
Näille alueille tulee suunnata vain vähäistä kulutusta aiheuttavaa toimintaa. (Rautamäki-Paunila 1982, 9; Panu 1998, 33)
Laaksot käsittävät maisemarakenteen alimmat osat. Ne ovat paikoitellen soistuneiden turvekerrosten peittämiä kosteikkoja, saven tai hienon hiedan ja hiesun tasankoja, joiden keskellä virtaa vesistö. Yleensä laaksot ovat raivattuja viljelykseen
niiden ravinnerikkauden vuoksi. Vyöhyke on alinta äärialuetta, ja se kestää paremmin muutoksia kuin selänteet. Laaksot tulisi pitää viljelykäytössä tai viheralueina. (Panu 1998, 34)
Rinteet ovat selänteiden ja laaksojen väliin jäävää vyöhykettä. Rinne vyöhykkeellä luonnonolot ovat asutukselle edullisimmat ja ne sietävät eniten muutoksia. Rinteet voidaan jakaa ylä- ja alarinteisiin maisemarakenteen rehevyysasteen ja muutosten sietokyvyn mukaan. Säilyttämällä äärialueiden tuottokyky rinteiden korjautumis- ja uusiutumiskyky turvataan. (Panu 1998, 32, 68)
4.2 Nevatien selvitysalueen maisemarakenne
Selvitysalue sijaitsee Gerby-Västervikin selännekokonaisuuden kaakkoiskulmassa. Onkilahden-Pukinjärven laaksopainanne kiertää aluetta lounaan, etelän sekä
idän puolelta. Laaksopainanne on pääosin metsäistä ja puistoista sekä osittain rakennettua aluetta. Sen pohjoisosat ovat lähes asumattomia, joihin myös selvitysalue sijoittuu (kuva 7). Lounaasta koilliseen suuntautunut Onkilahden- Pukinjärven laakso on merelle avoin ja samalla tuulille altis. Laaksojen maaperä on pääosin savea ja selänteet moreenipeitteisiä. Selänteet ovat keskimäärin 10–30 metriä
korkeita ja kosteiden painanteiden täplittämiä. (Aalto 2007 a, 28)
Selvitysalueella on kaksi laaksopainannetta, jotka ovat luonteeltaan erilaisia. Nevatie kulkee tasaisessa ja avoimessa laaksossa (kuva 9). Pellot ja niityt sijoittuvat
tähän laaksoon. Singsbyntien myötäinen laaksopainanne on paikoin runsaan kasvillisuuden peittämä ojalaakso. Alueen vedet kerääntyvät selänteiltä painanteiden
keskellä virtaaviin ojiin. Laaksojen reunustama loiva selänne on metsäistä, joka
koostuu hakkuualueesta, suosta ja kangasmetsästä. Suo on pääosin puustoista rämettä (Nyman & Toivio, 2010a, 12). Lämpimät loivapiirteiset lounas- ja etelärinteet, moreenimaaperä ja runsas kasvillisuus tekevät selänteistä houkuttelevia rakentamiselle. Asutus on keskittynyt teiden suuntaisesti aivan selänteen reunaan, ja
läheisille moreenikumpareille sekä laaksoon peltopalstojen yhteyteen. (kuva 6.)
Topografisesti alueen muodot ovat loivia. Selänteet kohoavat enintään 20 metriin.
Laaksot ovat kapeita ja tasaisia. Alueella on noin 15 metrin korkeusvaihteluja
Kuva 7. Onkilahden – Pukinjärven laakson maisemarakenne. (Aalto 2007 b)
Kuva 9. Nevatie kulkee tasaisessa ja avoimessa laaksossa. (Kuva: Jarkko Niska)
4.3 Maisemarakenteen rikastaminen
Maisemarakenteen rikastamisessa eritellään maisemarakenteen kokonaisuuden
perusosia; maastoa, elottoman luonnon osatekijöitä, elollista luontoa ja kulttuurisysteemeitä. (Panu 1998, 41)
Suomen kallioperä on maailman vanhinta, lähes tasaiseksi kulunutta peruskalliota.
Kallioperä muodostaa maisemarakenteen perusrungon. Se määrittää maisemalle
laaksojen ja selänteiden rytmin, suuntautuneisuuden ja maiseman mittasuhteet.
Rakentamisalueena kalliomaasto on vaikea ja arka. Rakennetussa ympäristössä
ehjä avokallio on arvokas, pysyvyyttä ja ikuisuutta symboloiva tekijä. (Rautamäki
1989, 17; Panu 1998, 41)
Vaasan kallioperä on pääasiassa Vaasan graniitiksi kutsuttua harmaata porfyyrigraniittia. Se on karkearakeista ja helposti lohkeilevaa graniittia, jolle on tyypillistä muutaman sentin mittaiset vaalean harmaat maasälpähajarakeet. (Aalto 2009,
Suomen maaperä on pääosin muodostunut viime jääkaudella ja sen jälkeen. Vaasan seudun ja merenkurkun saariston moreenipeitteet ovat syntyneet noin 10000
vuotta sitten päättyneen jääkauden aikana. Jäätikkö silotti kallioperää, vei mennessään suurimman osan vanhasta maaperästä ja kerrosti moreenin, soran, hiekan,
siltin ja saven. Yleisin maaperän tyyppi, moreeni on syntynyt mannerjään rouhiessa ja kasatessa erilaisia, lajittumattomia maa-aineksia. Moreenit koostuvat kivistä
ja hienommista aineksista. Jään sulettua osa Suomesta jäi suoraan kuiville ja osa
taas veden peittoon. Vaasa kuuluu alueeseen, joka jäi veden peittoon jääkauden
jälkeen. Näillä huuhtoutuneilla alueilla vesi on huuhtonut maaston ylimmät osat
paljaiksi maa-aineksista tai jäljelle on jäänyt tiivis pohjamoreeni. Hienot ainekset
ovat kerrostuneet laaksoihin eri paksuisiksi savi- ja hiesukerroksiksi. (Panu 1998,
41; Rautamäki 1989, 19)
Maaperä määrittää maaston korjautuvuuden ja muotoiltavuuden, kasvillisuuden
menestymismahdollisuudet ja kasvunopeuden, sekä maaston soveltuvuuden eri
käyttötarkoituksiin. Maasto- ja maaperätietojen pohjalta määritellään rakentamiseen parhaiten soveltuvat alueet. (Panu 1998, 41)
Nevatien selvitysalueella maaperä koostuu kalliosta, moreenista ja savesta. Selänteet ja rinteet ovat suurimaksi osaksi moreenikerroksen peittämiä. Lohkareet ja
kiviröykkiöt rikastuttavat metsäisiä selänteitä. Jossakin kohdin voi esiintyä täplittäin myös kallio paljastumia. Laaksojen ja painaumien maaperä koostuu yhtenäisestä savipatjasta. Myös selänteillä sijaitsevilla kosteikoilla esiintyy savea. Selvitysalueen maalajit ja niiden sijainnit ovat esitetty kuvassa 11.
Kuva 10. Lohkareet ja kiviröykkiöt rikastuttavat selänteitä (kuva: Jarkko Niska)
Vesi on elämää ylläpitävä elementti. Vesi on maiseman elottoman osan liikkuva
osatekijä. Sama vesi kiertää maapallolla merten, ilmakehän ja mantereiden välillä.
Vedenkiertokulkua voidaan tarkastella maisemassa paikallisilla valuma-alueilla.
Kaikki mikä tapahtuu valuma-alueella, kertaantuu paikan vesioloissa. Valumaalue on pinnanmuotojen määrittelemä alue, jonka sade- ja sulamisvedet kerääntyvät tiettyyn vesistöön. Maaston korkeimmat kohdat eli lakialueet ovat vedenjakajia, joilta sade- ja sulamisvedet virtaavat rinteitä alas kohti laaksonpohjia. Siellä
vesi muodostaa vesiuoman, joka virtaa kohti yhä alavampia maita, tai kerääntyy
maaston painanteissa makean veden altaiksi tai kosteikoiksi. Lopulta vesi saavuttaa meren. Osa vesistä imeytyy matkan varrella pohjavedeksi maaperän huokostiloihin tai kallioperän rakoihin. (Rautamäki 1989, 25; Panu 1998, 42; Aalto b
2007, 12)
Rakentamisella on vesisuhteita muuttava vaikutus vesioloihin, joten maankäytön
suunnittelussa on tärkeää ottaa alueen vesiolot huomioon. Rakentaminen kuivattaa
ympäristöä (sadevesien viemäröinti, imeytymisen estyminen, kasvillisuuden vähentyminen), ja tämä näkyy pinta- ja pohjavesissä. Vesiolot tulisi pitää mahdollisimman luonnonmukaisina. (Rautamäki 1989, 29)
Nevatien selvitysalueen pinta-vedet kerääntyvät laaksojen keskellä virtaaviin
ojiin. Ojien kautta vedet virtaavat Smalinfjärden-nimiseen valtaojaan, joka päätyy
Pukinjärveen. Pukinjärvestä vesi virtaa Onkilahden kautta mereen. Selvitysalueen
pohjoisosassa selänteiden välissä on painanne, joka on metsäistä suota ja soistumaa. Osa selvitysalueen selänteen vesistä virtaa näiden kosteikoiden kautta alaspäin laaksojen ojiin. (kuva 12 ja 13)
Kuva 12. Onkilahden – Pukinjärven laakson vesiolot. (Aalto 2007 b, 13)
Vaasan paikallisilmastoon vaikuttaa meren läheisyys. Rannikoilla merellisyys tasaa ilmasto-oloja ja lisää kosteutta. Vaasan rannikolla on usein tuulista, kuivaa ja
aurinkoista. Vaasan merelliseen luonteeseen kuuluu vähintään kohtalainen tuuli.
Lounas- ja etelätuulet ovat vallitsevimpia tuulensuuntia. Keväisin tuulee mereltä
maalle, auringon lämmittäessä maan nopeammin kuin vedenpinnan. Syksyllä tämä menee toisinpäin, sillä vesi on lämpimämpää kuin maa. Vuorokauden aikana
on myös samaa vaihtelua. Aamulla tuulee mereltä maalle ja illalla maalta merelle.
(Suomi 2012, 28–29)
Merkittävämpiä pienilmastotekijöitä maisemarakenteessa ovat maaperä, valoilmasto, ilmavirtaukset ja vesi. Maaston muodot ja maaston peitteisyys vaikuttavat
huomattavasti paikallisiin tekijöihin. Pienilmastoltaan vaihtelevimpia ovat tuuliset
ja aurinkoiset selänteiden lakialueet ja avoimet laaksopohjat. (Lustila 2011, 19)
Aurinko, lämpötila, tuuli ja kosteus vaikuttaa siihen, mikä alue on suotuisaa ja
kustannustehokasta asumisen kannalta. Kaakkois-, etelä-, ja lounasrinteet saavat
enemmän auringonsäteilyä kuin tasainen maasto ja muut rinteet. Lämpimimpiä
rinteitä ovat etelä- ja lounasrinteet. Nämä lämpimät rinteet ovat suotuisimpia rakennuspaikkoja. Maaperällä on myös vaikutusta, sillä eri maalajit keräävät lämpöä eri tavoin. Kallio ja kuivat maat lämpiävät nopeammin kuin hienojakoiset ja
kosteat maat. Laaksoihin rakentaminen ei yleensä ole suotuisaa koska, kylmä ilma
kerääntyy alaville paikoille. Sellaisilla alueilla rakennusten lämmityskustannukset
ovat korkeammat ja ympäristö on kylmää, hallaista ja sumuista. Rinteiden kasvillisuudella ja maaston muotoilulla voidaan ohjata ja hidastaa kylmän ilman valumista laaksoihin. Painanteissa vesistöt tasaavat lämpötiloja. (Rautamäki 1989, 27–
Nevatien selvitysalueen pienilmasto on miellyttävä. Aurinkoiset rinteet kohoavat
hieman kapeiden solamaisten laaksojen välistä. Rinteet ja selänteet ovat metsäisiä,
mikä vähentää tuulisuutta ja kylmän ilman valumista painanteiden pohjalle. Painanteiden keskellä virtaava avovesi ja runsas kasvillisuus tasaavat mahdollisia
painanteiden pohjille kehittyviä kylmänilmanjärviä. Laaksojen avoimuus on niin
kapea, että ne eivät muodosta tuulensolaa, jossa tuuli voimistuisi. Tuulen suunnat
voivat noudattaa laaksojen pituussuuntaa.
Maankäyttö- ja rakennuslain 9 § velvoittaa tekemään riittävät selvitykset ennen
kaavoitusta. Vaasan Nevatien suunnittelualueelle tehtiin vuoden 2010 aika luontoselvitys (kuva 14) sekä Nevatien länsiosan alueelle tehtiin vuoden 2011 aikana
luontokartoitus (kuva 14). Selvityksissä inventoitiin luontotyypit, pesimälinnusto
sekä liito-oravan ja lepakoiden esiintyminen. Luontotyyppikartoituksen yhteydessä arvioitiin myös mahdollisten muiden uhanalaisten eläinlajien esiintymistä alueella. Singsbyntien itäpuolelle ei ole tehty luontoselvitystä (Nyman & Toivio
2011 a, 3)
Nevatie sijaitsee vanhan kylämiljöön tuntumassa. Nevatien ja Singsbyntien varrella on omakotitaloasutusta. Alueen pohjoisosa on pääosin tuoretta ja kuivahkoa
kangasmetsää. Nevatien länsiosan metsätyypit ovat pääosin tuoretta ja lehtomaista
kangasmetsää. Metsäalueella on tehty harvennus- ja avohakkuita sekä metsänistutuksia. Kosteikkopainanteet sijoittuvat selänteelle. Alueelta ei löytynyt metsä-,
luonnonsuojelu- tai vesilain mukaisia suojeltuja luontotyyppejä. (Nyman & Toivio 2011, 8)
Pesimälinnusto selvitettiin kartoitusmenetelmällä. Erityisen huomion kohteeksi
pesimälinnuston kartoituksessa otettiin Euroopan unionin lintudirektiivin liitteen I
suojellut lintulajit (79/409/ETY) ja Suomen uhanalaisuusluokituksen lintulajit.
Tutkimusalueen (Nyman & Toivio 2011 a) pesimälinnustoon tulkittiin kuuluvan
27 lintulajia. Pesivien lintujen parimäärä oli 83 paria. Tutkimusalueen länsipuolella (Nyman & Toivio 2011 b) havaittiin 23 lintuparia pesivänä. Lajistot koostuivat
kulttuuri- ja avomaiden sekä havumetsien lintulajeista. Lajimäärä ja lintutiheys
koko alueella asettuivat lähelle Vaasan keskiarvoa (46 lajia/km2). Nevatien suun-
nittelualueella ei pesinyt Euroopan unionin lintudirektiivin (79/409/ETY) tai
Suomen uhanalaisuusluokituksen lintulajeja. (Nyman & Toivio 2011 a, 15–17;
Nyman & Toivio 2011 b, 13)
Suomen luonnonsuojelulain 49 § mukaan liito-oravien lisääntymis- ja levähdyspaikkojen hävittäminen ja heikentäminen on kielletty. Tämän vuoksi liito-oravan
esiintymisalueet tulee selvittää maankäyttöä suunniteltaessa.
Liito-oravakartoitus tehtiin jälkijätöksiin perustuvalla menetelmällä, joka on yleisesti käytössä selvitettäessä lajin lisääntymis- ja levähdyspaikkoja. Kartoituksessa
keskityttiin tarkistamaan liito-oravalle sopivilla elinpiireillä sijaitsevat kolopuut
sekä vanhat oravanpesät. Jälkijätöksiä etsittiin lisäksi suojapuina toimivien vanhojen kuusien alta sekä ravintoalueita lehtipuuvaltaisista metsänosista. (Nyman &
Toivio 2011, 18)
Nevatien liito-oravakartoituksissa alueen eteläosassa havaittiin jälkijätöksiä (kuva
14). Jätöksen määrät arvioitiin määrällisesti melko vähäisiksi tai kohtalaisiksi.
Alueelta ei löytynyt kolopuita. Jälkilöydösten perusteella alue voidaan arvioida
olevan osa liito-oravan reviiriä, mutta lisääntymispaikkaa ei voitu varmistaa. Kartoitus ei ulottunut rakennusten välittömään läheisyyteen, joten on mahdollista, että
liito-oravan lisääntymispaikka sijaitsee niiden läheisyydessä. Nevatien länsipuolella ei havaittu merkkejä liito-oravien elinpiiristä eikä esiintymisestä. Kartoituksen perusteella löydösalueelle ei suositella tehtävän maankäyttöä muuttavia toimenpiteitä, ennen tarkentavaa selvitystä. (Nyman & Toivio 2011 a, 18–19; Nyman & Toivio 2011 b, 15)
Lepakot ovat olleet rauhoitettuja Suomessa jo vuodesta 1923 lähtien. Nykyinen
suojelu perustuu Euroopan unionin luontodirektiiviin, jota Suomessa toteuttaa
luonnonsuojelulain 49 §. Kaikki Suomessa vakituisesti tavattavat lepakkolajit
kuuluvat tiukan suojelun piiriin. Näistä ripsisiippa ja lampisiippa ovat erityishuomioin suojeltu. (Nyman & Toivio 2011, 20)
Luontoselvitysalueen lepakkokartoitus tehtiin reittikartoitusmenetelmällä. Kartoituksessa havaittiin kesän aikana kaksi saalistelevaa pohjanlepakkoa ja kaksi määrittämättä jäänyttä ylilentävää lepakkolajia. Lepakoiden lisääntymis- ja levähdyspaikkoja ei havaittu. Havaintojen määrän perusteella voidaan todeta, että selvitysalueella ei ole merkittäviä lepakoiden esiintymisalueita. (Nyman & Toivio 2011,
20–22)
4.4 Rakennettu ympäristö
Selvitysalueen rakennettu ympäristö koostuu pääosin omakoti- ja pientaloista sekä
niiden piharakennuksista. Rakennukset sijoittuvat pääasiassa Neva- ja Singsbyntien varteen. Alue on kaavoittamaton, joten rakennukset ovat rakennettu poikkeusluvilla ja vuoden 2000- jälkeen suunnittelutarveratkasuin. Selvitysalueen eteläosa
kuuluu kulttuuriympäristön kannalta maakunnallisesti arvokkaaseen alueeseen
(Yleiskaava 2030).
Selvitysalueen eteläosan rakennuskanta koostuu pääosin 1950–1970 luvulla rakennetuista omakotitaloista. Singsbyntie mutkittelee metsäisen laakson ja rinteiden varrella. Tien länsipuolen rakennukset ovat melko uusia, vanhimpana 1990luvulla rakennetut omakotitalot. Singsbyntien itäpuolella löytyy myös vanhoja 60, 70- luvulla tehtyjä taloja. Nevatie haarautuu pohjoiseen Singsbyntiestä selvitysalueen eteläosassa. Sorapäällysteinen Nevatie myötäilee ojalaaksoa myöten pohjoiseen. Laakso on raivattu pelloiksi. Alueelle on 2000-luvulla alettu rakentamaan
omakotitaloja. Rakennukset sijoittuvat pelloille ja selänteiden reunoille. Rakennuskanta on uutta, ja alueelle on rakenteilla uusia taloja. Selvitysalueen rakennettu
ympäristö, tiet ja rakennukset, näkyy kuvassa 16.
Alueella ei ole julkisia rakennuksia, kuten kouluja tai kauppoja. Lähimmät palvelut (koulut ja päivittäistavarakauppa) löytyvät noin 2 kilometrin päästä Gerbystä.
Kuva 15. Nevatien selvitysalueen rakennettua ympäristöä. (kuva: Jarkko Niska)
MAANKÄYTTÖEHDOTUS
Nevatien alueen maankäyttöehdotus on tarkentava suunnitelma Vaasan yleiskaavasta ja Vaasan viheraluejärjestelmästä. Maisemarakenteen asettamien reunaehtojen puitteessa, alueelle laaditaan viheraluejärjestelmä ja sen perusteella selvitetään
lisärakentamiseen parhaiten soveltuvat alueet.
Maankäytön suunnittelun lähtökohtana tulee olla Nevatien alueen olemassa oleva
maisemarakenne. Maisemarakenteeseen sisältyvät viheralueet, vesiolot, maaperä
ja ilmasto. Aluetta koskevat kaavat ja alueen maanomistus on otettava myös huomioon laadittaessa maankäyttöehdotusta. Lisäksi kulttuurihistoriallisesti ja luonnon erityispiirteiden mukaan suojeltavat alueet luovat omia reunaehtoja.
5.1 Maankäytön reunaehdot
Vaasan yleiskaava ja viheraluejärjestelmä 2030 asettavat Nevatien maankäytölle
tietyt reunaehdot. Aluetta tulee kehittää ensisijaisesti pientalovaltaisena asuinalueena. Rakentamista ei tule ohjata Singsbyntien itäpuolella sijaitsevalle virkistysja metsätalousalueelle (M/V). Alueen sisäinen viheralue ja siihen liittyvät viheryhteydet on säilytettävä.
Selvitysalueen eteläosassa on maakunnallisesti arvokas kulttuuriympäristö. Täydennysrakentamisen tulee olla mittakaavaltaan ja rakennustavaltaan alueelle sopivaa. Alueen rajaukset ja maankäyttöperiaatteet määritellään tarkemmilla suunnitelmilla. (Vaasan yleiskaava 2030)
Nevatien suuntainen laaksonpohja on avointa pelto- ja niittyaluetta. Näkymä on
turvattava rakentamista ohjaamalla laakson reunoilta alkaville rinteille.
Nevatien selvitysalueelle tehtiin luontoselvitys 2011. Alueelta löydettiin liitooravan jälkijätöksiä. Metsäalueiden väleille tulee säilyttää viheryhteyksiä, jotta
liito-oravien liikkuminen alueiden välillä onnistuu. (Nyman & Toivio 2011)
Selvitysaluetta rajaa Vaasan ja Mustasaaren rajan tuntumassa 110 kV:n sähkölinja. Sen rakennuskieltoalueen leveys on 46 metriä. (Pohjanmaan liitto, 2008)
Maankäytön reunaehdot ovat esitetty kuvassa 17. Reunaehdot huomioidaan alueen viheraluejärjestelmässä ja maankäyttöehdotuksessa.
5.2 Maankäyttöehdotuksen viheraluejärjestelmä
Viheraluejärjestelmä on verkosto jossa viheralueet yhdistyvät toisiinsa. Puistot,
virkistysalueet ja ulkoilureitit ovat kaikki erilaisia viheralueita. Ne toimivat maiseman keuhkoina, jotka sitovat pölyä ja saasteita sekä vähentävät melua tai niillä
voidaan peittää maisemallisia häiriötekijöitä. Viheraluejärjestelmä kokoaa yhteen
erilaiset viheralueet ja sovittaa ne yhdeksi kokonaisuudeksi, niin että kaupunkirakenteen luontoperusta säilyy terveenä ja tuottokykyisenä tulevaisuudessakin. (Panu 1998, 16)
Maisemarakenteen äärialueet muodostavat viheraluejärjestelmän perusrungon.
Äärialueisiin kuuluvat vedenjakajaselänteet ja laaksopainanteet. Nämä kytkeytyvät toisiinsa viheryhteyksillä. Viheraluejärjestelmä huomioi myös elollisen luonnon kasvillisuuden ja eläimistön toimintaedellytykset. (Panu 1998, 16)
Nevatien selvitysalueen viheraluejärjestelmä sitoutuu maisemarakenteeseen ja selänteiden lakialueet, kosteikot sekä laaksopainanteet muodostavat viheraluejärjes-
telmän perusrungon. Alueella on metsää, suota, peltoa ja niittyä. Nevatien suuntainen laaksopainanne on osittain rakennettua pientaloaluetta, mutta niiden pihat
ovat osa viheraluejärjestelmää. Selvitysalueen viheraluejärjestelmä kytkeytyy aluetta reunustaviin laajoihin metsäalueisiin viheryhteyksillä. Selvitysalueen eteläosaan on jätetty niittyinen viheryhteys. Keskelle selvitysaluetta muodostuva yhteys turvaa liito-oravien kulkureitin. Pohjoisosassa sijaitseva sähkölinjan rakennuskieltoalue toimii viheryhteytenä ja täydentää näin viheraluejärjestelmää. Nevatietä
myötäilevään ojaan sekä ojien risteyskohtaan alueen eteläosassa on suunniteltu
hulevesialtaita, viivyttämään rakennetuilta alueilta tulevia hulevesiä.
Maankäyttöehdotuksen viheraluejärjestelmä kytkeytyy Vaasan viheraluejärjestelmään. Siinä on huomioitu moottorikelkka- ja ulkoilureitit sekä ulkoilualueet, jotka
ovat merkitty alueelle. Ulkoilualueeseen sijoittuu alueen pohjoisosan kosteikot ja
selänteen lakialue. Ulkoilureitti kulkee sähkölinjan myötäisesti selvitysalueen läpi. Alueen eteläosassa oleva viheryhteys sisältää moottorikelkkareitin. Maankäyttöehdotuksen viheraluejärjestelmä on esitetty kuvassa 18.
Kuva 18. Viheraluejärjestelmä.
5.3 Maankäyttöehdotuksen täydennys- ja uudisrakentaminen
Maankäyttöehdotus palvelee suunnittelutarveratkaisujen arviointia ja käsittelyä
sekä muuta alueen maankäyttöä koskevaa suunnittelua. Suunnittelun lähtökohtana
ovat maisemarakenneanalyysi sekä Vaasan yleiskaava 2030. Yleiskaavassa alue
on varattu pientalorakentamiselle. Maankäyttöehdotuksessa on esitetty viheralueet
sekä rakentamiseen soveltuville alueille katujärjestelyt ja rakennuspaikat. Katujärjestelyt ja rakennuspaikat osoitetaan tarkasti, mutta ohjeellisena.
Selvitysalueen viheraluejärjestelmän ulkopuolelle jäävät alueet sopivat hyvin rakentamiseen. Rakentamiseen soveltuvat alueet sijoittuvat ylä- ja alarinteille, jotka
sopeutuvat hyvin rakentamisesta aiheutuviin muutoksiin. Luontoselvitysten perusteella alueilla ei esiinny lajistoja tai biotooppeja, jotka vaatisivat EU:n direktiivien
tai Suomen ympäristönsuojelulakien nojalla erityistä huomiota suunnittelussa.
Rakentamiseen soveltuvia alueita suunniteltiin täydennysrakentamispotentiaalin
perusteella. Tonttien koot ovat kooltaan yli 2000 neliömetriä, ja niiden sijoittamisessa on huomioitu olemassa olevien tonttien rajat (MRL 132/1999, 116 §). Täydennysrakentaminen tulee olla alueeseen sopivaa omakotitalorakentamista.
Maankäyttöehdotuksessa suunniteltiin ohjeelliset tieyhteyksien paikat uusille
asuinalueille. Tiet on suunniteltu niin, että viheraluejärjestelmä olisi mahdollisimman yhtenäinen verkosto. Rakennetulta alueelta on varattu useita yhteyksiä
viheralueille. Yleiskaavan mukainen ulkoilureitti sekä moottorikelkkareitti on
myös huomioitu ehdotuksessa. Selvitysalueen uudet rakennuspaikat ja tiet sijoittuvat yksityismaille. Rakennuspaikkojen rakennusoikeuteen ei tässä työssä otettu
Nevatien länsipuoli
Nevatien länsipuolen rinteet sopivat hyvin täydennysrakentamiseen. Tien suuntainen ojalaakso on avaraa pelto- ja niittyaukiota. Tämä näkymä tulee säilyttää ohjaamalla rakentaminen laakson reunoilta kohoaville rinteille, ja jättämällä laaksonpohja niittymäiseksi viheralueeksi. Alueen maat ovat yksityisessä omistuksessa. Suuria tontteja lohkomalla saadaan uusia rakennuspaikkoja alueelle. Maan-
käyttöehdotuksessa Nevatien länsipuolelle on suunniteltu 19 uutta rakennuspaikkaa. Tonteille on myös osoitettu tarvittavat tieyhteydet.
Eteläosan kyläalue
Eteläosan kyläalue on pääosin vanhaa omakotitaloaluetta. Yleiskaavassa osa kylä
alueesta on merkitty kulttuuriympäristön kannalta maakunnallisesti arvokkaaksi
alueeksi (sk2, kuva 4). Olemassa olevaa kylää tiivistetään rakentamalla vapaisiin
tontteihin omakotitaloja. Kylän pohjoisosaan rakennetaan uusi tie, josta on yhteys
Nevatiehen sekä Singsbyntiehen. Uuden tien varrelle on maankäyttöehdotuksessa
lohkottu rakentamattomille tonteille uusia rakennuspaikkoja. Uusia rakennuspaikkoja eteläosan kyläalueelle suunniteltiin 20. Kulttuuriympäristön kannalta maakunnallisesti arvokkaalle alueelle rakentaessa tai aluetta muilla tavoin muuttaessa
huolehditaan sen erityisten arvojen säilymisestä.
Nevatien ja Singsbyntien välinen metsäalue
Nevatien ja Singsbyntien välisen metsäalueen maanomistusolot ja rakentamattomat alueet muodostavat kokonaisuuden, johon olisi mahdollista sijoittaa isompi
asuinalue. Alueen uudet rakennuspaikat sijoittuvat lämpimille etelä- ja lounasrinteille. Uusien tonttien rajoja reunustavat viheralueet. Selänteen herkkä lakialue, ja
pohjoisosassa oleva kosteikkopainanne osoitetaan viheralueeksi. Alueelle on
maankäyttöehdotuksessa suunniteltu 24 uutta rakennuspaikkaa.
Singbyntien pohjoisosa
Singsbyntien varteen on mahdollista sijoittaa rakennuspaikkoja, lohkomalla suurista tonteista uusia rakennuspaikkoja. Maankäyttöehdotuksessa Singsbyntiestä
risteytyy länteen uusi katualue, joka johtaa uusille lohkotuille tonteille. Tärkeää
on, että selänteen lakialue pysyy rakentamattomana ja viheryhteydet etelä- ja pohjoispuolella turvataan. Pohjoisosassa kulkevan sähkölinjan rakennuskieltoalue on
48 metriä. Maankäyttöehdotuksessa alueelle on suunniteltu 8 uutta tonttia.
Uusia alueita rakennettaessa joudutaan aina suunnittelemaan valuma- eli hulevesien käsittely. Läpäisemättömien pintojen osuus kasvaa kun, alueelle rakennetaan
teitä ja rakennuksia. Lisäksi virtausta kiihdyttävät ojat ja sadevesien viemäröinti.
Nämä muuttavat alueen Tämän vuoksi hulevesien ennakointi on yksi osa uutta
maankäyttösuunnitelmaa. (Rautamäki 1989, 29)
Vettä pitäisi käyttää miljöötä rikastuttavana tekijänä. Vanhojen pelto-ojien penkereet tulisi loiventaa ja mahdollisesti tehdä mutkiakin uomiin. Vesi voidaan ohjata
sopivaan painanteeseen, jonne kehittyisi tulvaniitty. Nämä kosteikot toimisivat
luonnonmukaisina viivytys- ja imeytysaltaina, jotka lisäisivät alueen viihtyisyyttä.
(Rautamäki 1989, 29–30)
Maankäyttöehdotuksessa selvitysalueen eteläosan ojien yhtymäkohtaan on suunniteltu vettä viivyttävä hulevesiallas. Uudet rakennuspaikat lisäävät ojien virtausta, jolloin on tärkeää rakentaa kosteikkoja puhdistamaan ja imeyttämään hulevesiä. Lisäksi Nevatien itäpuolen asuinalueen toteutuessa on tärkeää miettiä kosteikkoallasta Nevatien suuntaisen ojan varrelle. Kosteikoista voidaan muodostaa alueelle viihtyisiä ja miljöötä rikastuttavia imeytysaltaita.
Alueen maisemarakennetta voi vahvistaa rakentamisesta syntyneillä ylijäämämailla. Tärkeintä on vahvistaa maiseman äärialueita. Selvitysalueella ylijäämämaita
voidaan käyttää huleveden viivytysaltaiden muotoiluun, uusien teiden rakentamiseen. Savimaat voidaan kuljettaa Alskatintien maisemarakennuskohteelle, joka
sijaitsee noin 3 kilometrin päässä selvitysalueesta. Jos yleiskaavan mukainen kehätie päätetään rakentaa, voidaan alueen savimaita käyttää myös tien meluvallien
Työ tehtiin Vaasan kaupungin kaavoituksen toimeksiannosta. Työssä kerättiin
pohjatietoa Nevatien selvitysalueelta alueen tarkempaa suunnittelua sekä suunnittelutarveratkaisujen käsittelyä varten.
Työ perustuu maisemarakenneteoriaan. Maisemarakenne on maiseman muutosta
aiheuttavien luontotekijöiden rakenteellinen kokonaisuus, jonka perusosia ovat
maasto, eloton- ja elollinen luonto sekä kulttuurisysteemit. Eri osatekijöitä selvittäessä pystytään arvioimaan maiseman sietokyky ja määrittämään maastosta kullekin toiminnolle siihen parhaiten soveltuva maastonkohta.
Lähimmät palvelut ja koulut ovat noin kahden kilometrin päässä Gerbyssä.
Alue on Vaasan yleiskaavaehdotuksessa merkitty pääosin pientalovaltaiseksi
asuntoalueeksi. Alueelle on osoitettu myös virkistysalueita. Selvitysalueella ei ole
asemakaavaa.
Maankäyttöselvityksessä käytettiin maisemarakenneanalyysiä luonnon eri osaalueiden tarkasteluun. Selvitysalue sijaitsee Gerby-Västervikin selännekokonaisuuden kaakkoiskulmassa, jota kiertää Onkilahden-Pukinjärven laaksopainanne.
Nevatien selvitysalueen lämpimät loivapiirteiset lounas- ja etelärinteet sekä moreenimaaperä tekevät selänteistä houkuttelevia rakentamiselle. Laaksonpohjat ovat
savisia ja niitä hallitsevat avarat pellot.
Työssä tarkasteltiin myös maisemarakenteen vyöhykkeiden lisäksi alueen maaperää, vesioloja, rakennettua ympäristöä sekä kasvillisuutta ja eläimistöä. Näiden
perusteella alueelle laadittiin suunnittelun reunaehdot, jotka perustuvat lakeihin ja
säädöksiin sekä maiseman sietokyvyn turvaamiseen.
Maisemarakenteen asettamien reunaehtojen puitteessa, alueelle laadittiin viheraluejärjestelmä ja sen perusteella selvitettiin lisärakentamiseen parhaiten soveltuvat alueet. Viheraluejärjestelmä kokoaa yhteen erilaiset viheralueet ja sovittaa ne
yhdeksi kokonaisuudeksi. Näin mahdollistetaan kaupunkirakenteen toimiva luontoperusta sekä turvataan sen sieto- ja tuottokyky alueen lisääntyvästä rakentamisesta ja muuttuvasta käytöstä huolimatta.
Maisemarakenneselvityksen, reunaehtojen ja viheraluejärjestelmän avulla alueelle
suunniteltiin maankäyttöehdotus. Ehdotus palvelee suunnittelutarveratkaisujen
arviointia ja käsittelyä. Maankäyttöehdotuksessa osoitetaan täydennysrakentamiseen soveltuvat alueet, rakennuspaikkojen sijainnit, uudet katujärjestelyt, viheralueiden sijoittuminen sekä hulevesien ohjaamisen ja käsittelyyn soveltuvat paikat. Työtä voidaan hyödyntää alueen maankäyttöä koskevissa jatkosuunnitelmissa
ja hankkeissa.
Aalto, A-K. 2007 a. Vaasan laaksojen maisemaselvitykset ja ulkoilualuesuunnitelmat. Diplomityö. TKK arkkitehtiosasto.
Aalto, A-K. 2007 b. Onkilahden – Pukinjärven laakso. Vaasan kaupunkisuunnittelu. Viheraluesuunnittelu.
Aalto, A-K. 2009. Matalaselän laakso. Vaasan kaupunkisuunnittelu. Viheraluesuunnittelu.
Lustila, T. 2010. Maisemarakenneteoriaan perustuva maankäyttöselvitys - esimerkkinä Vaasan Yttersundom. Vaasan ammattikorkeakoulu. Tekniikka ja liikenne.
Lustila, T. 2011. Marabackenin maankäyttöselvitys. Vaasan kaupunki. Kaavoitus.
MRL 132/1999. Maankäyttö- ja rakennuslaki. 5.2.1999
Nyman J & Toivio A. 2011a. Vaasan Nevatien luontoselvitys. Vaasan kaavoitus.
Nyman J & Toivio A. 2011b. Vaasan Gerbyn Nevatien länsiosan luontokartoitus,
Vaasan kaavoitus.
Panu, J. 1998. Maisemarakenteen ja taajamarakenteen yhteensovittaminen. Helsinki. Ympäristöministeriö, Alueidenkäytön osasto.
Pohjanmaanliitto. 2008. Pohjanmaan maakuntakaava, kaavaselostus ja kartta.
Rautamäki-Paunila, M. 1982. Maisemamaakunnat – maakunnallinen viheraluejärjestelmä. Teknillinen korkeakoulu. Arkkitehtiosasto.
Rautamäki, M. 1989. Maisema rakentamisen perustana. Ympäristöministeriö,
Kaavoitus- ja rakennusosasto, selvitys 2/1989. Helsinki.
Suomi, L. 2012. Vaasan keskuspuiston kehittämissuunnitelma, Vaasan kaavoitus.
Yleiskaava 2030. Vaasan yleiskaava 2030 ja -kaavaselostus. 2010. Vaasan kaupunkisuunnittelu.
FINNBYN JA LILLBYN ALUEEN MAANKÄYTTÖSELVITYS Nelli Kaski
RENKOMÄEN MAISEMASELVITYS Ympäristöteknologian koulutusohjelma Vesi- ja ympäristötekniikka
MAISEMARAKENTEESEEN PERUSTUVA MAANKÄYTTÖSELVITYS – ESIMERKKINÄ VAASAN YTTERSUNDOM Toni Antero Lustila
TEKNIIKKA JA LIIKENNE Rakennustekniikka Ympäristörakentaminen INSINÖÖRITYÖ
KOLMIULOTTEINEN VIRTUAALIMALLI YLEISKAAVAN HAVAINNOLLISTAMISEN APUNA CASE: Saarijärven keskustan yleiskaava ja Hämeenlinnan